- Especialización productiva de la Casería. Nes caberes décades les demandes capitalistes sobre l´agru nacional, ye dicir, la subordinación del campu al Mercáu, fexo que la Casería entá granible fuese abandonando rápido la polivalencia productiva y camudándola nun nuevu tipu de granxes de tamañu mayor, y mayor esfuerciu inversor en tecnoloxía y n´input llaboral. Estes granxes competitivesque son les quagradecen los economistes cipayos de la Universidá d´Uviéu, amás de los burócrates de la U.E., yá nun son caseríes. Xurídica y económicamente son empreses familiares onde hai una tasa bien alta d´autoesplotación dientro de la unidá, arriendes d´especialización a la hora de producir ún y solo ún bien pal mercáu: carne o lleche. Los oligopolios de les empreses alimentaries imponen precios y vezos a unos trabayadores autoesplotaos que nun lleguen, stricto sensu, a la categoría de verdaderos empresarios por cuenta de que nun gocien de la más mínima autonomía decisoria y planificadora na so esplotación. Han facer lo que´l oligopoliu cárnicu o llecheru-y mande, a precios prefixaos, y amás tienen obligación d´incrementar regularmente l´input de trabayu ya inversión tecnolóxica pa siguir siendo competitivos. 